**Curaj în suferinţă**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Curaj în suferinţă

Doamne, vin acum la Tine,

Să-Ţi spun clipa bucuriei,

Căci din lacrimi şi suspine

Ce-adunam pe căi străine

Mi-ai dat gândul veşniciei!

Şi-ai făcut ca el să crească

Mai sus de griji şi tumult,

Iubind viaţa cea cerească

Ce n-are să se sfârşească,

Şi-o doresc, atât de mult!

Pe treptele ei, 'nălţatoare

Mă îndrept mergând trudit,

Prin eforturi,... jertfitoare

Şi-urc spre Tine-n adorare,

'Nţelegând, cât m-ai iubit!

Doamne... doar o picatură

Din dragostea-Ţi... infinită,

Un ocean, făr' de măsură

Să pici şi pe-a mea armură,

De pe inima-mi,... smerită!

Căci din slava cea divină -

Din locuri ’nalte şi sfinţite,

Din strălucirea cea deplină

A Tronului de farmec plină

Şi-a preamărirei nesfârşite,

Eşti şi cu-acel ce e mâhnit

Ce-n rugă strigă îndurerat,

Şi-al cărui duh este-umilit

Prin sufletul care-i zdrobit,

Vrând ca să fie... înviorat!

Flavius Laurian Duverna